Foilsiú teachtaireachta maidir le formheas leasaithe chaighdeánaigh ar shonraíocht táirge i ndáil le hainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 179/05)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“Calatayud”

PDO-ES-A0247-AM02

Dáta teachtaireachta: 4 Feabhra 2022

TUAIRISC AR AGUS CÚISEANNA LEIS AN LEASÚ FORMHEASTA

1. Foclaíocht nua sa tuairisc ar na fíonta a chumhdaítear le STFC

TUAIRISC

An fhoclaíocht atá i roinn 2 den tsonraíocht faoi láthair, liostaíonn sé na fíonta a chumhdaítear leis an sonrúchán tionscnaimh faoi chosaint de réir na gcatagóirí táirgí fíniúna seo a leanas: fíonta geala, fíonta rosé, fíonta dearga, fíonta súilíneacha ar ardchaighdeán, fíonta licéir agus fíonta leathshúilíneacha. Aimsíodh earráid san fhoclaíocht, áfach, mar tá fíonta san áireamh ann a shainítear leis na téarmaí “Milis go nádúrtha” agus “Buainte go déanach” i gcatagóir 1: “Fíon”. Tá na téarmaí sin le sonrú i reachtaíocht na Spáinne mar thásca roghnacha. Tá an dá cheann infheidhme maidir le fíonta ó fhíonchaora ró-aibí a bhfuil sonrúchán tionscnaimh faoi chosaint nó tásc geografach acu.

Ina theannta sin, sa mhír ina dtugtar tuairisc ar an uasmhéid siúcra, cuireadh an téarma “siúcraí iarmharacha” in ionad an téarma “siúcraí dí-ocsaídithe”. Athraíodh an fhoclaíocht freisin sa chaoi is nach bhfuil sa tsonraíocht ach faisnéis a bhaineann go sonrach le STFC “Calatayud”.

Baineann an leasú seo le roinn 2 den tsonraíocht, “Tuairisc ar an bhfíon/na fíonta”, agus le ranna 3 agus 4 den doiciméad aonair.

Meastar gur leasú caighdeánach é ós rud é, faoi Airteagal 14 de Rialachán Tarmligthe (AE) 2019/33, nach n-áirítear leis aon chatagóir táirgí fíniúna a athraíodh, a scriosadh ná a cuireadh leis. Ina ionad sin, is ceartúchán é ar earráid i bhfoclaíocht na ranna réamhluaite. Thairis sin, ní chomhfhreagraíonn an leasú seo d’aon cheann de na coinníollacha eile dá dtagraítear in Airteagal 14.

CÚISEANNA

Is gá an méid a fágadh ar lár sa tsonraíocht agus i ndoiciméad aonair chatagóir 16, “Fíon ó fhíonchaora ró-aibí”, a cheartú. Ba cheart an tuairisc ar shaintréithe anailíseacha agus orgánaileipteacha fíonta atá “Milis go nádúrtha” agus fhíonta “Buainte go déanach” a bheith san áireamh i gcatagóir 16.

2. Méadú an limistéir gheografaigh

TUAIRISC

Cuimsíodh cúig bhardas i limistéar geografach críochaithe STFC “Calatayud”: Daroca, Machones, Murero, Orcajo agus Villafeliche. Ina theannta sin, cuireadh leis an bhfaisnéis sa roinn sin chun tagairt a dhéanamh don chúige agus don Chomhphobal Féinrialaithe ina bhfuil an limistéar geografach.

Baineann an leasú seo le roinn 4 den tsonraíocht, “Críochú an limistéir gheografaigh”, agus le roinn 6 den doiciméad aonair, “Limistéar geografach críochaithe”.

Meastar gur leasú caighdeánach é an leasú seo, ós rud é, faoi Airteagal 14 de Rialachán Tarmligthe (AE) 2019/33, nach gcealaíonn sé an nasc. Thairis sin, ní chomhfhreagraíonn an leasú seo d’aon cheann de na coinníollacha eile dá dtagraítear in Airteagal 14.

CÚISEANNA

Is éard a thugann údar leis an leasú seo na tuarascálacha a d’eisigh Ollscoil Zaragoza (mí Feabhra 2019) agus aonaid theicniúla Rialtas Áitiúil na hAragóine (mí na Samhna 2019 agus mí an Mheithimh 2021), maidir le síneadh a chur le teorainneacha críche STFC “Calatayud” agus leis na saincheisteanna ábhartha a bhaineann le fíon. Ciallaíonn síneadh a chur le teorainneacha an limistéir STFC bardais Daroca, Manchones, Murero, Orcajo agus Villafeliche a chuimsiú ann. Thángthas ar an gconclúid sna staidéir agus sna tástálacha a rinneadh nach n-athraíonn sin an nasc leis an limistéar geografach ná saintréithe na bhfíonta a bhfuil STFC “Calatayud” acu.

Na staidéir a rinneadh sna bardais atá le cur san áireamh in STFC, cumhdaíodh leo dálaí éagsúla amhail cineálacha ithreach, an aeráid (méideanna frasaíochta agus teochtaí) agus an airde ag a gcuirtear na cineálacha éagsúla fíniúna. Léirítear leis na staidéir go bhfuil na dálaí sin comhchosúil leis na cinn atá ann faoi láthair in “Calatayud”. Tá leanúnachas nádúrtha soiléir ann leis an limistéar.

Ó thaobh fíona de, cumhdaíodh leis na staidéir ceithre cinn de na paraiméadair a shainíonn fíonta STFC: céatadáin de chineálacha fíonchaora agus táirgeacht fíonghoirt; bunanailís; anailís chéadfach agus athshondas maighnéadach núicléach (AMN prótón). I gcás gach ceann de na paraiméadair sin, taispeánadh go bhfuil fíonta as na bardais nua inchomparáide leis na fíonta a bhfuil STFC “Calatayud” acu. Tá tábhacht ar leith ag baint leis an méarlorg AMN prótón a léiríonn go bhfuil fíonta na mbardas atá le cur san áireamh comhsheasmhach leis an tsamhail STFC. Léiríonn sin ar a sheal nach bhfuil aon éifeacht ar an nasc ná ar shaintréithe na bhfíonta a dtugtar tuairisc orthu i sonraíocht STFC “Calatayud”.

3. Feabhas ar fhoclaíocht an naisc

TUAIRISC

Cuireadh feabhas ar an nasc leis an limistéar geografach agus méadaíodh ar an bhfaisnéis ann. Ar dhóigh níos sonraí, cuireadh tuairisc ar an nasc cúisíoch leis an limistéar geografach le gach ceann de na catagóirí táirge fíniúna a liostaítear i roinn 2 den tsonraíocht, chun a shonrú cé na saintréithe ar leith i ngeall ar an limistéar atá ag gach ceann de na cineálacha fíona a bhfuil STFC “Calatayud” acu.

Baineann an leasú seo le roinn 7 den tsonraíocht, “Nasc”, agus le roinn 8 den doiciméad aonair, “Tuairisc ar an nasc/na naisc”.

Meastar gur leasú caighdeánach é an leasú seo, ós rud é, faoi Airteagal 14 de Rialachán Tarmligthe (AE) 2019/33, nach gcealaíonn sé an nasc agus nach ndéanann sé ach feabhas a chur ar an bhfoclaíocht. Ina theannta sin, ní chomhfhreagraíonn sé d’aon cheann de na coinníollacha eile dá dtagraítear in Airteagal 14 a luadh cheana.

CÚISEANNA

Is deis é an leasú ar an tsonraíocht chun feabhas a chur ar an nasc agus, go háirithe, an reachtaíocht lena gceanglaítear cruthúnas faoin nasc le haghaidh gach ceann de na catagóirí a chumhdaítear le STFC a chomhlíonadh.

4. Leasú ar na ceanglais is infheidhme maidir le STFC

TUAIRISC

Scriosadh an tagairt don Bhord Rialála a bheith ag tarraingt suas rialacha maidir leis an mbuaint, ag cinneadh cén tráth a thosaíonn an bhuaint agus ag sórtáil agus ag iompar na fíonchaora arna mbuaint.

Baineann an leasú seo le roinn 8.b.i) den tsonraíocht: “Ceanglais is infheidhme. Ceanglais fhorlíontacha. Cleachtais saothraithe”. Ní dhéanann sé difear don doiciméad aonair.

Meastar gur leasú caighdeánach é an leasú seo, ós rud é, faoi Airteagal 14 de Rialachán Tarmligthe (AE) 2019/33, nach gcomhfhreagraíonn sé d’aon cheann de na coinníollacha san airteagal.

CÚISEANNA

I bhfianaise na gcleachtas fáis atá ann faoi láthair, na hoiliúna leanúnaí atá ann d’fhoireann ar an talamh agus d’fhíoneolaithe, agus na n-athruithe aeráide ó bhliain go bliain, ní mheastar gur gá dáta tosaigh na buainte a shocrú ná ceanglais shonracha a eisiúint maidir le hiompar fíonchaor. Bunaithe ar na critéir theicniúla agus fhíoneolaíocha atá acu chun na fíonta éagsúla a dhéanamh, déanann gach ceann de na fíonlanna atá cláraithe le STFC an bhuaint a sceidealú ag eatraimh agaithe bunaithe ar aibíocht na bhfíonchaor. Iompraítear na fíonchaora ar bhealach nach mbeidh cáilíocht na dtorthaí thíos leis.

5. Ceanglais shonracha maidir le saoráidí aibithe agus aosaithe a scriosadh

TUAIRISC

Scriosadh na ceanglais atá sa tsonraíocht faoi láthair a thagraíonn do na saoráidí a úsáidtear chun fíonta a chumhdaítear le STFC a thabhairt chun cineáil. Ar an dul céanna, baineadh na tréimhsí socra lenar bunaíodh saolré na mbairillí.

Baineann an leasú seo le roinn 8.b.ii) den tsonraíocht: “Ceanglais is infheidhme. Ceanglais fhorlíontacha. Saoráidí aibithe agus aosaithe”. Ní dhéanann sé difear don doiciméad aonair.

Meastar gur leasú caighdeánach é an leasú seo, ós rud é, faoi Airteagal 14 de Rialachán Tarmligthe (AE) 2019/33, nach gcomhfhreagraíonn sé d’aon cheann de na coinníollacha san airteagal.

CÚISEANNA

Tá údar le baint na gceanglas a bhaineann le saoráidí aosaithe toisc gur dálaí ginearálta teochta, taise agus aerála iad sin gan aon luach sonrach.

A mhéid a bhaineann leis na bairillí, tá éileamh ón margadh faoi láthair ar fhíonta an-torthaíocha ach a dtugann adhmad na mbairillí nótaí áirithe blaiste dóibh. Ar an gcúis sin, is iondúil go ndéanann oibreoirí fíonlainne fíonta a chaith tamall i mbairillí nua a chumasc le fíonta as bairillí a úsáideadh cheana. Meastar dá bhrí sin nach gá uastréimhse úsáide a leagan síos le haghaidh na mbairillí.

6. Leasú foirmiúil ar an téarma “oiriúnach”

TUAIRISC

Cuireadh “fíonta atá incháilithe do STFC” in ionad na habairte “fíonta a aicmítear a bheith oiriúnach” sa roinn maidir le ceanglais bhreise buidéalaithe.

Baineann an leasú seo le roinn 8.b.iii) (arb í foroinn ii anois í) den tsonraíocht: “Ceanglais is infheidhme. Ceanglais fhorlíontacha. Pacáistiú”. Ní dhéanann sé difear don doiciméad aonair.

Meastar gur leasú caighdeánach é an leasú seo, ós rud é, faoi Airteagal 14 de Rialachán Tarmligthe (AE) 2019/33, nach gcomhfhreagraíonn sé d’aon cheann de na coinníollacha san airteagal.

CÚISEANNA

Leasú téarmaíochta atá sa leasú seo chun críche ailínithe le UNE-EN ISO/IEC 17065:2012: “Measúnú comhréireachta. Ceanglais maidir le comhlachtaí a dheimhníonn táirgí, próisis agus seirbhísí”.

7. Leasú ar cheanglais lipéadaithe

TUAIRISC

Is é an t-aon cheanglas breise atá ann maidir le fíonlanna atá cláraithe leis an sonrúchán nach mór dóibh na lipéid tráchtála lena sainaithnítear na fíonta a chuireann siad ar an margadh a chur isteach chun go gcuirfidh an Bord Rialála leis an gClár Lipéad iad. Scriosadh an tagairt don Bhord Rialála a bheith ag formheas na lipéad.

Cuireadh feabhas ar an bhfoclaíocht lena leagtar amach na tásca roghnacha is féidir a úsáid le haghaidh fhíonta STFC “Calatayud”. Tá sé sin i gcomhréir leis na sainmhínithe sa reachtaíocht náisiúnta, atá infheidhme de réir an mhodha táirgthe, agus leis na tásca sonracha a bhunaítear le haghaidh an tsonrúcháin tionscnaimh seo faoi chosaint.

Ina theannta sin, tugadh na tagairtí don reachtaíocht Eorpach sa roinn seo cothrom le dáta.

Baineann an leasú seo le roinn 8.b.iv) (arb í foroinn iii anois í) den tsonraíocht: “Ceanglais is infheidhme. Ceanglais fhorlíontacha. Pacáistiú”. Ní dhéanann sé difear don doiciméad aonair.

Meastar gur leasú caighdeánach é an leasú seo, ós rud é, faoi Airteagal 14 de Rialachán Tarmligthe (AE) 2019/33, nach gcomhfhreagraíonn sé d’aon cheann de na coinníollacha san airteagal.

CÚISEANNA

Scriosadh an tagairt d’fhormheas lipéad, i gcomhréir leis an reachtaíocht agus le cásdlí maidir le maoin intleachtúil agus trádmharcanna, agus na prionsabail maidir le haontacht an mhargaidh á gcur san áireamh.

8. Leasuithe eile

TUAIRISC

Scriosadh uimhir facs an Bhoird Rialála le haghaidh shonrúchán tionscnaimh faoi chosaint “Calatayud”. Tugadh an tagairt do UNE-EN ISO/IEC 17065:2012 cothrom le dáta.

Baineann an leasú seo le roinn 9 den tsonraíocht: “Fíorú ar chomhlíontacht leis an tsonraíocht. Comhlacht rialaithe”. Ní dhéanann sé difear don doiciméad aonair.

Meastar gur leasú caighdeánach é an leasú seo, ós rud é, faoi Airteagal 14 de Rialachán Tarmligthe (AE) 2019/33, nach gcomhfhreagraíonn sé d’aon cheann de na coinníollacha san airteagal.

CÚISEANNA

Foclaíocht na sonraíochta sa roinn seo a thabhairt cothrom le dáta.

DOICIMÉAD AONAIR

1. Ainm an táirge

Calatayud

2. Cineál an táisc gheografaigh

STFC – Sonrúchán tionscnaimh faoi chosaint

3. Catagóirí táirgí fíniúna

1. Fíon

3. Fíon licéir

5. Fíon súilíneach ar ardchaighdeán

8. Fíon leathshúilíneach

16. Fíon ó fhíonchaora ró-aibí

4. Tuairisc ar an bhfíon (ar na fíonta)

1. Fíon geal

TUAIRISC THÉACSÚIL GHAIRID

Cuma: dath bánbhuí/tuíbhuí, geal, gléineach, d’fhéadfadh imireacha glasa a bheith ann. Dea-bholadh: dea-bholaithe príomha glana úra, agus dea-bholaithe torthaí uaidh idir measartha agus láidir. Blas: úr, blasta agus aramatach, beagán aigéadach agus go breá cothrom.

(*) Dé-ocsaíd sulfair uasta: 180 milleagram in aghaidh an lítir i gcás inar lú an méid siúcra ná 5 ghram in aghaidh an lítir agus 240 milleagram in aghaidh an lítir i gcás inar mó an méid siúcra ná 5 ghram in aghaidh an lítir nó cothrom leis sin.

(**) Comhlíonfaidh na paraiméadair anailíseacha nach leagtar síos sa doiciméad seo na rialacha atá i bhfeidhm.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10,5 Íosmhéid aigéadachta iomláine 4,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 13,33 Dé-ocsaíd sulfair iomlán uasta (ina milleagraim in aghaidh an lítir)

2. Fíon rosé

TUAIRISC THÉACSÚIL GHAIRID

Cuma: dath bándearg súnna talún/craobh, geal agus bríomhar agus imireacha lonracha corcairghorma ann. Dea-bholadh: dea-bholaithe tréana, an-bhláthach agus torthaíoch, a chuirfeadh sú talún, sú craobh, torthaí dearga, peitil róis i gcuimhne duit. Blas: úr, torthaíoch agus beagán aigéadach, blasta, cumhachtach.

(*) Dé-ocsaíd sulfair uasta: 180 milleagram in aghaidh an lítir i gcás inar lú an méid siúcra ná 5 ghram in aghaidh an lítir agus 240 milleagram in aghaidh an lítir i gcás inar mó an méid siúcra ná 5 ghram in aghaidh an lítir nó cothrom leis sin.

(**) Comhlíonfaidh na paraiméadair anailíseacha nach leagtar síos sa doiciméad seo na rialacha atá i bhfeidhm.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11 Íosmhéid aigéadachta iomláine 4,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 13,33 Dé-ocsaíd sulfair iomlán uasta (ina milleagraim in aghaidh an lítir)

3. Fíon dearg

TUAIRISC THÉACSÚIL GHAIRID

Cuma: dath an tsilín dheirg, an ghairnéid dhorcha nó an tsilín dhuibh, geal agus tréine mheasartha datha ann, rian den chorcairghorm ar na himill, comhartha óige. Dea-bholadh: dea-bholaithe glana, dea-bholadh láidir torthaí is dual don chineál, agus gnéithe bláthacha ann. Blas: blasta, méith, cothromaíocht bhreá idir aigéadacht agus alcól. Tainnin mhín agus iarbhlas fada air.

(*) Dé-ocsaíd sulfair uasta: 150 milleagram in aghaidh an lítir i gcás inar lú an méid siúcra ná 5 ghram in aghaidh an lítir agus 180 milleagram in aghaidh an lítir i gcás inar mó an méid siúcra ná 5 ghram in aghaidh an lítir nó cothrom leis sin.

(**) Comhlíonfaidh na paraiméadair anailíseacha nach leagtar síos sa doiciméad seo na rialacha atá i bhfeidhm.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 12,5 Íosmhéid aigéadachta iomláine 4,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 13,33 Dé-ocsaíd sulfair iomlán uasta (ina milleagraim in aghaidh an lítir)

4. Fíon dearg “Calatayud den scoth”

TUAIRISC THÉACSÚIL GHAIRID

Cuma: dathanna dearga ó dhath an tsilín dhuibh go dath rúibíní, dath tréan, cuma gheal ghléineach. Dea-bholadh: dea-bholadh méith, gnéithe torthaíocha agus balsamacha ann, mianraí, tósta agus spíosraí. Blas: casta, torthaíoch agus rian balsamach ann agus iarbhlas fada air.

(*) Dé-ocsaíd sulfair uasta: 150 milleagram in aghaidh an lítir i gcás inar lú an méid siúcra ná 5 ghram in aghaidh an lítir agus 180 milleagram in aghaidh an lítir i gcás inar mó an méid siúcra ná 5 ghram in aghaidh an lítir nó cothrom leis sin.

(**) Comhlíonfaidh na paraiméadair anailíseacha nach leagtar síos sa doiciméad seo na rialacha atá i bhfeidhm.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 14 Íosmhéid aigéadachta iomláine 4,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 13,33 Dé-ocsaíd sulfair iomlán uasta (ina milleagraim in aghaidh an lítir)

5. Fíon leathshúilíneach

TUAIRISC THÉACSÚIL GHAIRID

Cuma (fíonta geala, rosé agus dearga): dathanna buí agus pas bándearg, agus lorg fann glas agus corcairghorm ann. Dea-bholadh: dea-bholaithe glana gan smál, torthaíoch agus bláthach. Blas: úr agus éadrom, furasta le hól agus giosáil éadrom ann.

(*) Dé-ocsaíd sulfair uasta: 180 milleagram in aghaidh an lítir i gcás fíonta geala agus rosé, agus 150 milleagram in aghaidh an lítir i gcás fíonta dearga inar lú an méid siúcra ná 5 ghram in aghaidh an lítir; agus 240 milleagram in aghaidh an lítir i gcás fíonta geala agus rosé, agus 180 milleagram in aghaidh an lítir i gcás fíonta dearga inar mó an méid siúcra ná 5 ghram in aghaidh an lítir nó cothrom leis sin.

(**) Comhlíonfaidh na paraiméadair anailíseacha nach leagtar síos sa doiciméad seo na rialacha atá i bhfeidhm.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 7 Íosmhéid aigéadachta iomláine 4,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 13,33 Dé-ocsaíd sulfair iomlán uasta (ina milleagraim in aghaidh an lítir)

6. Fíon súilíneach ar ardchaighdeán

TUAIRISC THÉACSÚIL GHAIRID

Cuma: fíonta geala agus rosé a bhfuil imireacha bána geala orthu. Súilíní beaga a mhaireann. Dea-bholadh: dea-bholaithe tréana glana agus gnéithe díobh atá mín séimh ón aosú sa bhuidéal. Blas: úr agus breá cothrom, beagán aigéadach, taitneamhach sa bhéal. Mothú glan i gcúl na sróine.

(*) Comhlíonfaidh na paraiméadair anailíseacha nach leagtar síos sa doiciméad seo na rialacha atá i bhfeidhm.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10,5 Íosmhéid aigéadachta iomláine 4,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 10,83 Dé-ocsaíd sulfair iomlán uasta (ina milleagraim in aghaidh an lítir) 160

7. Fíonta licéir

TUAIRISC THÉACSÚIL GHAIRID

Cuma (fíonta geala agus dearga): Dath geal buí agus dathanna dearga a bhfuil imireacha corcairghorma orthu. Dea-bholadh: dea-bholaithe glana tréana gan smál a bhfuil gnéithe bláthacha agus gnéithe den mhil acu, torthaí i licéar. Blas: blasta, torthaíoch agus milseacht áirithe leis, cumhachtach sa bhéal agus dea-aigéadacht aige.

(*) Dé-ocsaíd sulfair uasta: 150 milleagram in aghaidh an lítir más lú an méid siúcra ná 5 ghram in aghaidh an lítir agus 200 milleagram in aghaidh an lítir i gcás inar mó an méid siúcra ná 5 ghram in aghaidh an lítir nó cothrom leis sin.

(**) Comhlíonfaidh na paraiméadair anailíseacha nach leagtar síos sa doiciméad seo na rialacha atá i bhfeidhm.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 15 Íosmhéid aigéadachta iomláine 4,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 15 Dé-ocsaíd sulfair iomlán uasta (ina milleagraim in aghaidh an lítir)

8. Fíon ó fhíonchaora ró-aibí

TUAIRISC THÉACSÚIL GHAIRID

Fíon “milis go nádúrtha”:

Cuma (fíonta geala, rosé agus dearga): dathanna tréana buí agus dearga agus lorg fann órbhuí nó corcairghorma orthu. Dea-bholadh: torthaí aibí, tréan, torthaí criostalaithe. Blas: blasta, méith, mín, slaodach, milis.

Fíonta “buainte go déanach”:

Cuma (fíonta geala, rosé agus dearga): raon dathanna idir órbhuí agus fhlannbhuí-dhearg go dathanna corcra dorcha a bhfuil imireacha de dhath dearg rúibíní orthu. Dea-bholadh: tréan, bláthach, úr, meascán de mhilseacht na dtorthaí agus de na dea-bholaithe ón adhmad darach a úsáidtear le haghaidh na bhfíonta a thugtar chun cineáil i mbairillí. Blas: fial sa bhéal, mín, olartha, blasta, an-fhada.

(*) Dé-ocsaíd sulfair uasta: Fíonta geala agus rosé: 240 milleagram in aghaidh an lítir d’fhíonta dearga: 180 milleagram in aghaidh an lítir

(**) Comhlíonfaidh na paraiméadair anailíseacha nach leagtar síos sa doiciméad seo na rialacha atá i bhfeidhm.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 13 Íosmhéid aigéadachta iomláine 4,5 gram in aghaidh an lítir, arna léiriú mar aigéad tartarach Uasmhéid aigéadachta luainí (mar mhilleachoibhéisí in aghaidh an lítir) 15 Dé-ocsaíd sulfair iomlán uasta (ina milleagraim in aghaidh an lítir)

5. Cleachtais maidir le fíonóireacht

5.1. Cleachtais fíoneolaíochta áirithe

1. Cleachtas saothraithe

Ní mór an dlús plandaithe a bheith idir 1 300 planda in aghaidh an heicteáir ar a laghad agus 4 500 planda in aghaidh an heicteáir ar a mhéad, arna ndáileadh go cothrom ar fud an fhíonghoirt ina iomláine.

2. Cleachtais fíoneolaíochta shonracha

Le linn na buainte, chun fíonta a dhéanamh a chumhdaítear le STFC, ní úsáidtear ach baisceanna fíonchaor sláintiúla a bhfuil céim oiriúnach aibíochta bainte amach acu agus a bhfuil méid siúcra iontu nach lú ná 170 gram in aghaidh an lítir úrfhíona. Ní mór aon fhíonchaor nach bhfuil riocht foirfe air a chur i leataobh.

Is gá brú leordhóthanach a chur ar na fíonchaora chun an úrfhíon nó an fíon a eastóscadh astu agus sin a dhealú ón marc, ionas nach mó an táirgeacht ná 70 lítear fíona in aghaidh gach 100 cileagram fíonchaor.

3. Srianadh ábhartha maidir leis na fíonta a dhéanamh

Ní cheadaítear teicnící a úsáid a bhaineann le téamh na bhfíonchaor roimh ré ná le téamh na n-úrfhíonta nó na bhfíonta i láthair an mhairc chun eastóscadh datha a fhórsáil.

5.2. Uastáirgeacht

1. Cineálacha fíonta dearga 7 000 cileagram fíonchaor in aghaidh an heicteáir

2. Cineálacha fíonta dearga 49 heictilítear in aghaidh an heicteáir

3. Cineálacha fíonta geala 8 000 cileagram fíonchaor in aghaidh an heicteáir

4. Cineálacha fíonta geala 56 heictilítear in aghaidh an heicteáir

6. Limistéar geografach críochaithe

Is iad na bardais seo a leanas atá lonnaithe i gcúige Zaragoza, i gComhphobal Féinrialaithe na hAragóine, a chuimsíonn limistéar geografach STFC “Calatayud”: Abanto, Acered, Alarba, Alhama de Aragón, Aniñón, Ariza, Atea, Ateca, Belmonte de Gracián, Bubierca, Calatayud, Carenas, Castejón de las Armas, Castejón de Alarba, Cervera de la Cañada, Cetina, Clarés de Ribota, Codos, Daroca, El Frasno, Fuentes de Jiloca, Godojos, Ibdes, Jaraba, La Vilueña, Maluenda, Manchones, Mara, Miedes, Monterde, Montón, Morata de Jiloca, Moros, Munébrega, Murero, Nuévalos, Olvés, Orcajo, Orera, Paracuellos de Jiloca, Ruesca, Sediles, Terrer, Torralba de Ribota, Torrijo de la Cañada, Valtorres, Velilla de Jiloca, Villafeliche, Villalba del Perejil, Villalengua agus Villarroya de la Sierra.

7. Cineál/cineálacha fíniúna

CHARDONNAY

GARNACHA BLANCA

GARNACHA TINTA

MACABEO – VIURA

SYRAH

TEMPRANILLO

8. Tuairisc ar an nasc(na naisc)

FÍON

Tá nasc idir na fíonta sin agus a limistéar geografach leis an dara céad RCR anuas. Tá trácht leis na céadta ar fheabhas a gcáilíochta.

Ó tharla go bhfuil aeráid na háite thar a bheith ilchríochach, bíonn an geimhreadh fada fuar agus an samhradh te gan ach fíorbheagán báistí. Is iad na dálaí sin, i dteannta saintréithe ithreach sa limistéar geografach, a thugann gnéithe áirithe sainaitheantais do na fíonta, ina bhfuil doimhneacht mhór aramatach agus rian den mhianracht orthu.

Cuirtear na fíonghoirt ar airde mhór. Dá bhrí sin, féadann siad an teas mór i rith an lae sa samhradh a sheasamh agus a gcuid spreactha a fháil ar ais istoíche. Cuireann sé sin ar a gcumas dóibh siúcraí a shintéisiú ina nduilleoga an mhaidin dár gcionn. An toradh atá air sin go mbíonn na fíonta níos casta agus níos láidre ó thaobh alcóil de toisc nach múchann na crainn fíniúna a meitibileacht.

Is iad na difríochtaí suntasacha teochta sin idir lá agus oíche le linn an tséasúir aibithe a chruthaíonn na réamhtheachtaithe dea-bholaidh sna fíonchaora. Déanann an t-aibiú mall sin difear gníomhach d’fhorbairt na gcomhdhúl feanólach, rud a chuireann dath ar na fíonta agus a thugann struchtúr dóibh agus a fhágann gur féidir iad a choinneáil ar feadh tréimhse fada.

Tá na dálaí sin uile fabhrach do bheith ag táirgeadh fíonta dearga casta, galánta, dea-struchtúrtha.

FÍON LICÉIR

Tá saintréithe ithreach agus aeráide an limistéir gheografaigh idéalach chun na cineálacha fíona a bhaineann leis an limistéar go traidisiúnta a tháirgeadh. Is féidir fíonchaora a tháirgeadh a bhfuil méid ard siúcra iontu agus fíonta a dhéanamh astu a bhfuil dea-bholaithe tréana uathu lena ngabhann gnéithe bláthacha agus gnéithe den mhil. Tá na cáilíochtaí sin uile mar thoradh ar fhíonchaora an-aibí as fíonghoirt atá lonnaithe ar thalamh ard gan ach táirgeacht íseal le gach planda.

FÍON SÚILÍNEACH AR ARDCHAIGHDEÁN

Bíonn táirgeachtaí níos mó i gceist le fíonghoirt a bhfuil a n-aghaidh ó thuaidh, arna gcur in ithreacha torthúla aolchloiche agus cré. Dá dhroim sin, bíonn na fíonchaora sin níos laige ó thaobh alcóil de. Buaintear níos luaithe iad freisin agus bíonn méid níos lú siúcra iontu dá bharr. De thairbhe na dtosca sin in éineacht, is féidir fíon súilíneach ar ardchaighdeán a tháirgeadh, a dhéantar sa mhodh traidisiúnta agus a bhfuil dea-bholaithe tréana uaidh agus blasanna úra cothroma aige.

FÍON LEATHSHÚILÍNEACH

Fágann dálaí aeráide an limistéir go mbíonn teochtaí cineálta ann tráth buainte. Dá bharr sin, agus a bhuí le fíonghoirt an limistéir gheografaigh a bheith suite ar airde mhór, is féidir fíonchaora úra a tháirgeadh a bhfuil méid níos lú siúcra iontu agus dea-aigéadacht acu. Tá fíonta óga ann dá thoradh sin atá úr éadrom agus furasta le hól agus a bhfuil giosáil éadrom iontu.

FÍON Ó FHÍONCHAORA RÓ-AIBÍ

Chun an cineál sin fíona a tháirgeadh is gá moill a chur ar an mbuaint, rud a nochtann na fíonchaora do sholas na gréine ar feadh tréimhse níos faide agus a chuireann síneadh lena n-aibiú, ag fágáil méid níos mó siúcra iontu. Thairis sin, de bharr go bhfástar na crainn fíniúna in ithreacha cré atá lonnaithe sa limistéar is ísle a chumhdaítear le STFC “Calatayud”, is féidir fíonta a tháirgeadh a bhfuil lorg fann torthaí aibí orthu, iad mín méith olartha agus an dea-cháilíocht le mothú iontu.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil

Sa reachtaíocht náisiúnta

Cineál an choinníll bhreise

Pacáistiú laistigh den limistéar geografach críochaithe

Tuairisc ar an gcoinníoll

Ní mór an pacáistiú a dhéanamh sa limistéar geografach críochaithe a luaitear sa tsonraíocht táirge. Bhíodh an riail ann i gcónaí nach mór na fíonta a bhuidéalú sna fíonlanna laistigh den limistéar táirgthe, mar atá léirithe ag orduithe leanúnacha a foilsíodh.

An phríomhchúis atá leis sin ná cáilíocht agus cineál uathúil an fhíona a choinneáil ar bun, agus cosc a chur ar imoibrithe ocsaídiúcháin agus dí-ocsaídiúcháin le linn iompair.

Creat dlíthiúil

Sa reachtaíocht náisiúnta

Cineál an choinníll bhreise

Forálacha breise a bhaineann le lipéadú

Tuairisc ar an gcoinníoll

Ní mór an fhoclaíocht seo a leanas a bheith ar lipéid: Sonrúchán Tionscnaimh “Calatayud”.

Ní mór marcanna ráthaíochta a bheith ar tháirgí atá ceaptha chun tomhaltais, arna n-uimhriú agus arna n-eisiúint ag an mBord Rialála, a chuirfear i gceangal leis na táirgí sin san fhíonlann chláraithe, rud a áiritheoidh nach féidir iad a athúsáid.

Nasc chuig an tsonraíocht táirge

https://www.aragon.es/documents/20127/88928293/Pliego_Condiciones_DOP_Calatayud.pdf/b90b59a9-c693-33f3-92a0-80452ff0d291?t=1643717605363

(1) IO L 9, 11.1.2019, lch. 2.